ভারতীয় জনতা পার্টি
সাম্প্রদায়িক বিভাজনকে ইস্যু করে বিজেপি ১৯৯৬ সালের নির্বাচনে লোকসভায় ১৬১টি আসন জিতে বৃহত্তম দল হিসেবে আত্মপ্রকাশ করে। অটলবিহারী বাজপেয়ী প্রধানমন্ত্রী হিসেবে শপথ নেন। কিন্তু লোকসভায় আস্থা ভোটে জয় লাভ করতে না পেরে ১৩ দিনের মধ্যে সরকারের পতন হয়।
ভারতীয় জাতীয় কংগ্রেস (অর্গানাইজেশন)
১৯৭১ সালের সাধারণ নির্বাচনে কংগ্রেস (ও) ১০% ভোট ও ১৬টি লোকসভা আসন জয় করে। অন্যদিকে কংগ্রেস (আর) ৪৪% ভোট ও ৩৫২টি আসন পায়। ১৯৭৭ সালে জরুরি অবস্থা-উত্তর নির্বাচনে কংগ্রেস (ও) জনতা জোটকে সমর্থন করে। এই জোট ইন্দিরা গান্ধীকে পরাজিত কুরতে সমর্থহয়। যদিও এই নির্বাচনে কংগ্রেস (ও) দলের প্রাপ্ত ভোট অর্ধেক হয়ে যায় এবং তারা লোকসভায় তিনটি আসন হারায়। পরবর্তীকালে কংগ্রেস (ও) রাষ্ট্রীয় লোক দল, ভারতীয় জনসংঘ, সমাজবাদী পার্টি ও অন্যান্য দলের সঙ্গে মিশে গিয়ে জনতা পার্টি গঠন করে। কংগ্রেস (ও) দলের নেতা মোরারজি দেশাই ১৯৭৭ থেকে ১৯৭৯ সাল পর্যন্ত জনতা সরকারের অধীনে ভারতের প্রধানমন্ত্রী পদে বৃত ছিলেন।